東正教

東正教係1054年基督教大分裂之後以君士坦丁堡為中心嘅一個宗派。今日，天主教、東正教同埋基督新教被稱為基督教嘅三大宗派。

東正教會認為，東正教先至係至公、至正、並且真係由耶穌基督門徒傳落來嘅教會，並且保存咗古代基督教最原始嘅教導同埋傳統，所以要自稱「正教」。因為君士坦丁堡位於東方，所以「正教」又稱為「東正教」。

教會 
同「教宗永無謬誤」嘅天主教唔同嘅係，東正教嘅最高領袖「普世大牧首」祇係一個精神領袖，無權強逼東正教徒聽晒佢話。東正教嘅聖統教會唔受普世大牧首管治，而係同其他聖統教會互不統屬，但係喺聖禮上面就完全共融。聖統教會下面分設自治或自主教會，聖統教會有權決定自治或自主教會嘅教職任命。

目前東正教總共包括15個教會，各個教會完全平等，但係可以根據歷史同埋榮譽排名：
 君士坦丁堡聖統教會；下轄：
 芬蘭/蘇禾美自治教會；
 愛沙尼亞使徒自治教會；
 克里特島自主教會；
 阿索斯山自主教會
 匹摩士教會；
 舒亞地拉與大不列顛大牧首管區；
 意大利與馬耳他大牧首管區；
 美國大牧首管區；
 澳洲大牧首管區
 菲律賓牧首管區
 西歐俄羅斯禮東正教會管區
 亞歷山大港聖統教會；
 安條克聖統教會；下轄：
 安條克禮北美洲大牧首管區；
 耶路撒冷聖統教會；下轄：
 司乃山自治教會；
 俄羅斯聖統教會；下轄：
 美國獨立教會；
 日本自治教會；
 中華東正教會；
 烏克蘭自治教會；
 摩多華自主教會；
 拉脫維亞自主教會；
 愛沙尼亞自治教會；
 海外俄國東正教自主教會；
 白俄羅斯牧首管區；
 格魯吉亞/薩喀維洛聖統教會；
 塞爾維亞聖統教會；下轄：
 俄赫列自治大牧首管區；
 羅馬尼亞聖統教會；下轄：
 比薩拉比亞自主教會；
 保加利亞聖統教會；
 居普羅斯聖統教會；
 希臘聖統教會；
 波蘭聖統教會；
 阿爾巴尼亞/舒其帕利撒聖統教會；
 捷克與斯洛伐克聖統教會；